Cooper Hewitt -museo

Cooper Hewitt -museo () on New Yorkin Manhattanilla toimiva muotoilu- ja taideteollisuusmuseo. Se on yksi 19:stä Yhdysvaltojen liittovaltion rahoittamaan Smithsonian-instituuttiin kuuluvasta museosta ja Yhdysvaltojen ainoa muotoiluun ja sen historiaan keskittynyt museo.Cooper Hewitt, Smithsonian Design Museum, Smithsonian History, Smithsonian Institution Archives, viitattu 21.7.2014.

Historiaa
Cooper Hewitt -museo perustettiin vuonna 1896 nimellä Cooper Union Museum for the Arts of Decoration. Aloitteen museosta olivat tehneet teollisuuspohatta Peter Cooperin kolme tyttärentytärtä, jotka pyysivät vuonna 1895 Cooper Union -muotoiluoppilaitokselta tiloja perustaakseen Pariisin Musée des Arts Décoratifsin kaltaisen kokoelman ja näyttelytilan New Yorkiin.A Cooper Union Museum, Founded by Granddaughters of Peter Cooper and Soon to be Opened to the Public, The New York Times 23.5.1897. Viitattu 21.7.2014.

1900-luvun alkupuolen mittaan museon ja Cooper Unionin yhteistyö vähitellen viileni, kun koulun eri osastot katsoivat museon syövän liikaa varoja koulun opetusbudjetista. Tämä johti museon sulkemiseen heinäkuussa 1963.Lynes, Russell: More Than Meets the Eye. The History and Collections of the Cooper-Hewitt Museum. Smithsonian Institution 1981. . Sivu 38 Yleisön vaatimuksesta museon toiminnan varmistamiseksi muodostettiin neuvottelukunta, ja vuonna 1968 museon ylläpitäjäksi tuli Smithsonian-instituutti.

Cooper Hewitt oli ensimmäinen Smithsonian-museo Washingtonin ulkopuolella. Se päätettiin vuonna 1970 siirtää terästehtailija Andrew Carnegien entiseen asuintaloon, joka kunnostettiin ja avattiin museokäyttöön vuonna 1976.Cooper-Hewitt Museum Reopens, Smithsonian Institution Archives, viitattu 21.7.2014. Museo sai tekstiilien ja paperituotteiden konservointiin erikoistuneen laboratorion vuonna 1978.Conservation Labs Open at Cooper-Hewitt, Annual Report of the Smithsonian Institution for the year 1978, s. 13, Smithsonian Institution Archives, viitattu 21.7.2014.

Vuonna 2011 museo suljettiin korjaustöiden vuoksi, mutta se avautui uudelleen joulukuussa 2014. Korjaustöiden aikana museon kokoelmia oli näytteillä muun muassa YK:n päämajassa Manhattanilla.Cary, John: Cooper-Hewitt’s 90% Exhibition Occupies the UN, Architectural Record 11.11.2011, viitattu 21.7.2014. Vuonna 2012 museolle avattiin opetustiloja Harlemin kaupunginosaan.Feiden, Daniel: Cooper-Hewitt Museum to open Harlem satellite while main branch of design museum undergoes renovation, Daily News 3.5.2012, viitattu 21.7.2014.

Rakennus
Terästehtailija Andrew Carnegien asuintalo oli valmistuessaan vuonna 1903 Yhdysvaltojen ensimmäinen teräsrunkoinen ja ensimmäinen hissillä varustettu yksityistalo. Siinä oli myös tuolloin harvinainen keskuslämmitys ja jonkinlainen ilmastointi.

Kokoelmat
Cooper Hewitt -museon kokoelmien aiheisiin ovat alusta asti kuuluneet arkkitehtuuri, kuvanveisto, sisustustaide, puu- ja metalliesineet, keramiikka, vaatetus, musiikki-instrumentit ja huonekalut.

Lähteet

Kirjallisuutta
Dolkart, Andrew: Cooper-Hewitt, National Design Museum: The Andrew and Louise Carnegie Mansion : Art Spaces. New York: Scala Publishers, 2002. 

Aiheesta muualla

Museon sivusto

Luokka:Yhdysvaltain taidemuseot
Luokka:Muotoilu
Luokka:Manhattanin museot
Luokka:Upper East Side
Luokka:Smithsonian-instituutti